wickkiey/tamil-wikipedia-markdown huggingface dataset:
# விஜய் குமார் ரெய்னா

**விஜய் குமார் ரெய்னா***(Vijay Kumar Raina)* ஒரு இந்திய புவியியலாளர் மற்றும் பனிப்பாைறை நிபுணர். மேலும் .இமயமலை பனிப்பாறைகள் குறித்து இந்திய சுற்றுச்சூழல் மற்றும் வனத்துறை அமைச்சகத்தின் சர்ச்சைக்குரிய விவாதக் கட்டுரையின் ஆசிரியரும் ஆவார். முன்னர் இந்திய புவியியல் ஆய்வகத்தின் துணை இயக்குநர் ஜெனரலாக இருந்தார். மேலும் இந்திய அண்டார்டிக் திட்டத்தால் நடத்தப்பட்ட இரண்டு அறிவியல் பயணங்களுக்கு தலைமை தாங்கினார்.  
## தொழில்
1958 - சூன் மாதம், சியாச்சின் பனிப்பாறைக்கு முதல் இந்திய புவியியல் ஆய்வு பயணத்தை ரெய்னா வழிநடத்தினார். 1980களில் ரெய்னா இந்திய புவியியல் ஆய்வு மையத்தில் பனிப்பாறையியல் பிரிவின் இயக்குநர் ஜெனரலாக இருந்த அவர் 1991 இல் ஓய்வு பெற்றார்.  
## இமயமலை பனிபாறை உருகுதல் சர்ச்சை
சூலை- 10- 2009 அன்று விண்வெளி பயன்பாட்டு மையம் தயாரித்த இமயமலை பனிப்பாறைகளின் செயற்கைக்கோள் படங்கள் குறித்த அறிக்கையை ஆராய்வதற்காக, ரெய்னா 40 அறிவியல் அறிஞர்களுடன் சூற்றுச்சூழல் மற்றும் வனத்துறை அமைச்சகத்தின் தலைமையகத்திற்கு சென்றார் ஆய்வுகளை மேற்கொண்டார்.  
2009 ஆகத்து -4- அன்று ரெய்னா விண்வெளி பயன்பாடுகள் மைய அறிக்கையுடன் 2035 ஆம் ஆண்டுக்குள் இமயமலையில் பனிப்பாறைகள் மறைந்துவிடும் என்ற கூற்று குறித்த தனது கருத்து வேறுபாட்டை கோடிட்டுக்காட்டும் ஒரு ஆய்வறிக்கையை சமர்பித்தார். 25 இந்திய பனிப்பாறைகள் பற்றிய 150 ஆண்டுகால தரவுகளின் அடிப்படையில் ரெய்னா ஆய்வுகளை முடித்தார். "புவி வெப்பமடைதல் காரணமாக இமயமலையில் உள்ள பனிப்பாறைகள் அசாதாரணமாக உருகிக்கொண்டு வருகின்றன என்று ஒரு அறிக்கையை தயாரித்ததன் அடிப்படையில் அந்த அறிக்கையானது அப்போதைய சூற்றுச்சூழல் அமைச்சர் செயராம் ரமேசு அவர்கள் 2009 நவம்பரில் வெளியிட்டார்.  

காலநிலை மாற்றம் தொடர்பான அரசுக்களுக்கு இடையேயான குழுவின் தலைவரான ராசேந்திர பச்செளரி, அவர்கள் ரெய்னாவின் அறிக்கையை ஏற்றுக்கொள்ளவில்லை.  
2022 ஆம் ஆண்டில் இமயமலை பனிப்பாறை உருகுதல் மிகைப்படுத்தப் பட்டதாகக் கூறும் ஒரு அறிக்கையை ரெய்னா கேட்டோ நிறுவனத்திற்காக இணைந்து எழுதியுள்ளார்.  
## படைப்புகள்
ரெய்னா 100 க்கும் மேற்பட்ட அறிவியல் கட்டுரைகள் மூன்று புத்தகங்கள் எழுதி வெளியிட்டுள்ளார்.  
ரெய்னா இந்தியாவின் பனிப்பாறை வரைபடம் என்ற புத்தகத்தின் இணை ஆசிரியராக உள்ளார். இது பனிப்பாறைகளின் புகைப்படங்கள் மற்றும் விளக்கங்களின் தொகுப்பாகும்.
# அன்னா விக்கர்சு



**அன்னா விக்கர்சு** (*Anna Vickers*) (28 சூன் 1852 – 1 ஆகத்து 1906) என்ற பெண் தாவரவியலாளர் பிரான்சு நாட்டின் கடல் பாசி ஆய்வாளராகவும், தாவர சேகரிப்பாளராகவும் திகழ்கிறார்.  

## பணிகள்
- விக்கர்ஸ், ரொசுகோஃப், நேபிள்சு (இத்தாலி), ஆன்டிப்சு (பிரான்சு), கேனரி தீவுகள், ஆண்டிலீசு ஆகிய இடங்களைச் சுற்றியுள்ள கடல் தாவரங்கள் குறித்து ஆராய்ச்சி செய்தார்.
- 54 வயதில் இவர் இறக்கும் போது, *பார்பேடியன்* (Barbadian) பாசி வகைகளைப் பற்றிய அவரது திட்டமிட்ட புத்தகம் முழுமையடையாமல் விடப்பட்டது. இவருடன் பணியாற்றிய மேரி சாவ் இதை நிறைவு செய்து, 1908 இல் வெளியிட்டார். அவ்வெளியீட்டில், 93 உடற்கூறியல் வரைபடங்கள் தட்டுகளாக, 'ஃபைக்கோலோஜியா பார்பாடென்சிஸ்' (*Phycologia Barbadensis*) என்ற பெயரில் இவரது மரணத்திற்குப் பிறகு வெளியிடப்பட்டது, மேலும், நிறங்களிட்ட விளக்கப்படங்களை, *மெலே ட்ரொட்டெட்* (Mlle Trottet) என்பவர் வெளியிட்டார்.

## பன்னாட்டு பெயர்சுருக்கத் தரக்குறியீடு

- * Monospora herpestica * Vickers,(1905) என்ற தாவரத்தில் இவரது பெயர்சுருக்கம் நிறுவப்பட்டுள்ளது.
# தேசிய நெடுஞ்சாலை 130இஈ (இந்தியா)



**தேசிய நெடுஞ்சாலை 130இஈ (இந்தியா)** (*National Highway 130C (India)*) பொதுவாக **தே. நெ. 130இஈ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 130இஈ இந்தியாவின் சத்தீசுகர் ஒடிசா மாநிலங்களின் வழியாகச் செல்கிறது.  

## வழித்தடம்
; சத்தீசுகர்  

குருத், உமர்தா, மேகா, பிஜுலி, சிங்பூர், துக்லி, டோங்கர்டுலா, நகரி, சோனமாகர், சிஹாவா, ரட்டாவா - ஒடிசா எல்லை.  

; ஒடிசா  

சத்தீசுகர் எல்லை - குட்கெல், குண்டேய், கடபரண்டி, இராய்கர், பெகாடா, உமர்கோட், தோத்ரா, தமனகுடா, தபுகான் - பாபடகண்டி.  

## சந்திப்புகள்
: பாராபாலி அருகே முனையம்  
: சோகெலா அருகில் முனையம்
# அட்டியோப்சிசு



**அடியோப்சிசு** (*Atyopsis*) என்பது தென்கிழக்காசியாவினைச் சேர்ந்த நன்னீர் இறால் பேரினமாகும். இது 1983ஆம் ஆண்டில் பென்னர் ஏ. சேசு என்பவரால் முன்பு அட்டியா பேரினத்தில் இரண்டு சிற்றினங்களுடன் வகைப்படுத்தப்பட்டது. இது அட்டியாவிலிருந்து பல்வேறு பண்புகளால் வேறுபடுகிறது. இதில் வால்கூர் நீட்சியின் வடிவம் முக்கியமானது. இது அட்டியோப்சின் மூலைகளில் மிக நீளமானது. ஆனால் அட்டியாவில் இல்லை. ஆண் இறாலின் மூன்றாவது நடக்குங்காலில் காணப்படுவதன் மூலமும் வேறுபடுகிறது.  

இந்த பேரினத்தில் இரண்டு சிற்றினங்கள் உள்ளன. இவை *அடியோப்சிசி பினிப்சு* மற்றும் *அடியோப்சிசு மொலூசென்சிசு* ஆகும். புதைபடிவ சிற்றினங்கள் எதுவும் அறியப்படவில்லை. இவை இலங்கை சமோவான் தீவுகள் வரையிலும், வடக்கே ஒகினாவா வரையிலும், மலாய் தீபகற்பத்திலிருந்து இந்தியா வரையிலான ஆசிய நிலப்பரப்பிலும் காணப்படுகின்றன. இரண்டு சிற்றினங்களும் தலைமேலோட்டின் அடிப்பகுதியில் உள்ள பற்களின் எண்ணிக்கையில் வேறுபடுகின்றன, அ. பினிப்சு 2 முதல் 6 பற்களைக் கொண்டுள்ளது. அதே நேரத்தில் அ. மொலூசென்சிசு 7 முதல் 16 பற்களுடன் கூடியது.  

அடியோப்சிசு சிற்றினங்கள் நீரோட்டம் குறைந்த நீர் நிலைகளையே விரும்புகின்றன. இந்த இறால் அதன் இறகுகள் போன்ற இனப்பெருக்க உறுப்பிகளைப் பயன்படுத்தி தண்ணீரிலிருந்து துகள்களை வடிகட்டுகிறது. உணவு பற்றாக்குறையாக இருந்தால், இவை பாறை போன்ற நீரடிப்பகுதியில் இரைத்தேடுவதைக் காணலாம்.  

மற்ற ஓட்டுமீன்களைப் போலவே மூங்கில் இறால்களும் வளர்வதற்காக தோலுரிகின்றன. இந்த செயல்பாட்டின் போது இறால் வேட்டையாடுதலில் மிகவும் பாதிக்கப்படக்கூடியது. எனவே தோலுரிக்கும் காலங்களில் இவற்றிற்கு போதுமான மறைவிடங்கள் வழங்கப்பட வேண்டும்.  

இதன் உணவு, தாவரங்கள், பாசித் துகள்கள் ஆகும்.  

## சிற்றினங்கள்

| மூங்கில் இறால் | *அடியோப்சிசு மொலூசென்சிசு * |  |
| --- | --- | --- |
| குள்ள மூங்கில் இறால் | *அடியோப்சிசு பினிப்பெசு* | } |
# கோதுமை ஆராய்ச்சி மையம்

**கோதுமை ஆராய்ச்சி மையம்** *(Wheat Research Centre)* இந்நிறுவனமானது, கோதுமை உற்பத்தி மற்றும் சாகுபடியை ஆராயும் ஒரு தன்னாட்சி பெற்ற தேசிய நிறுவனமாகும். இது வங்கதேசத்தின் தினாச்பூரில் உள்ள நாசிப்பூரில் அமைந்துள்ளது. நரேசு சந்திர தேவ் பர்மா இந்த மையத்தின் தலைவராக உள்ளார்.  

## வரலாறு
இந்த ஆராய்ச்சி மையத்தினை நிறுவும் பணியானது 1971ஆம் ஆண்டு தொடங்கப்பட்டு, 1975 சூன் மாதம் முடிக்கப்பட்டது. வங்கதேசத்தின் கோதுமை உற்பத்தியை அதிகப்படுத்தும் செயல்பாடுகளை அடிப்படையாகக் கொண்டு தொடங்கப்பட்டது. இதன் மூலம் கோதுமை ஆராய்ச்சி திட்டமாக மீண்டும் புத்துயிர் பெற்றது. இந்நிறுவனமானது 1980ஆம் ஆண்டு வங்கதேச வேளாண் ஆராய்ச்சி நிறுவனத்தின் கீழ் கொண்டுவரப்பட்டது. வங்கதேச வேளாண் ஆராய்ச்சி நிறுவனத்தின் கீழ் செயல்படும், ஆறு ஆராய்ச்சி மையங்களில் இதுவும் ஒன்றாகும். இந்நிறுவனம் சுயமாக உருவாக்கிய கலப்பின இரக கோதுமை வகைகளை வெளியிட்டது. சர்வதேச மக்காசோளம் மற்றும் கோதுமை மேம்பாட்டு மையத்திலிருந்து சில தோற்றுவித்தப் பயிர்களை அறிமுகப்படுத்தியது. 1975 முதல் 1985 வரை இம்மையத்தால் வெளியிடப்பட்ட கோதுமை வகைகள் வங்காள தேசத்தின் கோதுமை உற்பத்தியை 30 முதல் 40 சதவீதம் அதிகரிக்கச் செய்தது. இது கோதுமை வெடிப்பு சேதத்தைத் தடுப்பதற்கும், விவசாயிகளை பாதிப்பிலிருந்து பாதுகாப்பதை நோக்கமாகக் கொண்டது. 2017ஆம் ஆண்டு வங்காளதேச கோதுமை மற்றும் மக்காச்சோளம் ஆராய்ச்சி நிறுவனமாக இது மாற்றப்பட்டது.
# தேசிய நெடுஞ்சாலை 130ஈ (இந்தியா)



**தேசிய நெடுஞ்சாலை 130ஈ (இந்தியா)** (*National Highway 130C (India)*) பொதுவாக **தே. நெ. 130ஈ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 30-இன் ஒரு கிளைச்சாலையாகும். தேசிய நெடுஞ்சாலை 130ஈ, மாவோயிசம் வலுவான நிலப்பரப்பாக இருந்த அபுஜ்மார் காட்டின் வழியாக செல்கிறது. இந்த நெடுஞ்சாலை இந்தியாவின் சத்தீசுகர், மகாராட்டிரம் மாநிலங்களைக் கடந்து செல்கிறது.  

## வழித்தடம்
; சத்தீசுகர்  

கொண்டகவான், நாராயண்பூர், குத்துல்- மகாராட்டிர எல்லை.  

; மகாராட்டிரம்  

சத்தீசுகர் எல்லை- பிங்குடா, லாகெரி, தோத்ராஜ், பாம்ரார்டுகாட், கெமால்காசா, அல்லாபல்லி  

## சந்திப்புகள்
: கொண்டகவான் அருகில் முனையம்  
: அல்லபள்ளி அருகில் முனையம்
# தேசிய நெடுஞ்சாலை 131அ (இந்தியா)



**தேசிய நெடுஞ்சாலை 131அ** (*National Highway 131A (India)*), பொதுவாக தே. நெ. 131அ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 31இன் ஒரு கிளைச்சாலை ஆகும். தேசிய நெடுஞ்சாலை 131அ இந்தியாவின் பீகார், மேற்கு வங்காளம் மாநிலங்கள் வழியாகச் செல்கிறது. இது மேற்கு வங்காளத்தில் உள்ள மால்டா பீகாரில் உள்ள பூர்ணியாவையும் கதிகார் வழியாக ஒரு பாலம் மூலம் இணைக்கின்றது.  

## வழித்தடம்
மால்டா, ரதுவா, டெபிபூர், நாகட்டி, துர்காபூர், அகமதாபாத், மணிகாரி, கதிகார், பூர்ணியா  

## சந்திப்பு
: மால்டா அருகே முனையம்  
: கத்திகாரில்  
: பூர்ணியா அருகில் முனையம்
# கான்ராட் மோன்ச்


**கான்ராட் மோன்ச்** (இடாய்ச்சு மொழி:*Conrad Moench / Konrad Mönch*; 15 ஆகத்து 1744 – 6 சனவரி 1805) ) என்ற செருமானியத் தாவரவியலாளர், 1786 முதல் இறக்கும் வரை மார்ன்பர்க் (Marburg) பல்கலைக்கழகத்தில் தாவரவியல் பேராசிரியராக இருந்தவர் ஆவார்.  

## பன்னாட்டு பெயர்சுருக்கத் தரக்குறியீடு

- 1564 தாவரங்களில் இவரது பெயர்சுருக்கம் நிறுவப்பட்டுள்ளது.
# மண்டிகல்


**மண்டிகல்** (*Mandikal*) என்பது இந்தியாவின் தென் மாநிலமான கர்நாடகாவில் உள்ள தற்போதைய சிக்கபல்லாபுரா வட்டத்தில் அமைந்துள்ள ஒரு கிராமம்.2011 ஆம் ஆண்டு மக்கள் தொகைக் கணக்கெடுப்பின்படி 910 இருந்தனர். இதன் பரப்பளவு 5.06 ச.கி.மீ<sup>2</sup>  

## புவியியல் மற்றும் கலாச்சாரம்
இந்த கிராமம் பெங்களூருவிலிருந்து சுமார் 80 கி.மீ தொலைவில் அமைந்துள்ளது. அருகிலுள்ள தேசிய நெடுஞ்சாலை எண் 44 ஆகும். மண்டிக்கல் ஒரு வட்டத்தின் துணை பிரிவாகும். இங்கு 1 முதல் 10 ஆம் வகுப்பு வரையுள்ள ஒரு அரசு பள்ளி உள்ளது. ஒரு அரசு தொழில்துறை பயிற்சி நிறுவனமும், அதோடு பி.யூ. கல்லூரியும் கிராமத்தில் அமைந்துள்ளது. அருகிலுள்ள கிராமங்கள் குண்டல மண்டிக்கல், வோசஅள்ளி, பச்சேனஅள்ளி, யடகனஅள்ளி, நலபன அள்ளி, செகன அள்ளி, சிடமகல அள்ளி, யாரப்பன அள்ளி மற்றும் கம்மகுட அள்ளி ஆகியனவாகும்.  
கன்னடம் மற்றும் தெலுங்கு ஆகியவை இப்பகுதி மக்கள் பேசும் மொழிகளாகும்.  
இது பிரபலமான மலையேற்ற இடமான அவுலபெட்டா மலைக்குச் செல்லும் பாதையில் அமைந்துள்ளது.  

## பொருளாதாரம்
கிராமவாசிகளின் முக்கிய தொழில் விவசாயம் மற்றும் கால்நடை வளர்ப்பு ஆகும்.
# தானியங்கி கோள் கண்டுபிடிப்பான்



**தானியங்கி கோள் கண்டுபிடிப்பான்** (*Automated Planet Finder*) என்பது **கிரக கண்டுபிடிப்பான்** **தொலைநோக்கி** என்றும் அழைக்கப்படும், ராக்கி கிரக கண்டுபிடிப்பான் என்பது அமெரிக்காவின் கலிபோர்னியாவின் சான் ஜோசின் கிழக்கே உள்ள மவுண்ட் ஹாமில்டன் உச்சியில் அமைந்துள்ள லிக் ஆய்வகத்தில் உள்ள ஒரு முழுமையான ரோபோடிக் மற்றும் 2.4 மீட்டர் ஆப்டிகல் தொலைநோக்கி ஆகும். இது பூமியின் நிறைக்கு ஐந்து முதல் இருபது மடங்கு வரம்பில் உள்ள சூரியனுக்கு அப்பாற்பட்ட கிரகங்களைத் தேட வடிவமைக்கப்பட்டுள்ளது. இந்தக் கருவி ஒரு இரவுக்கு சுமார் 10 நட்சத்திரங்களை ஆராயும். ஒரு தசாப்த காலப்பகுதியில், தொலைநோக்கி அருகிலுள்ள 1,000 நட்சத்திரங்களை கிரகங்களுக்காக ஆய்வு செய்யும் என்று எதிர்பார்க்கப்படுகிறது. இதன் மதிப்பிடப்பட்ட செலவு $10 மில்லியன். இத்திட்டத்தை முடிப்பதற்கான மொத்த செலவு $12.37 மில்லியன் ஆகும். முதல் ஒளி முதலில் 2006 இல் திட்டமிடப்பட்டது, ஆனால் தொலைநோக்கியின் முக்கிய கூறுகளின் கட்டுமானத்தில் ஏற்பட்ட தாமதங்கள்  இதை ஆகஸ்ட் 2013 க்கு தள்ளிவிட்டன. இது ஆகஸ்ட் 2013 இல் இயக்கப்பட்டது.  

கோள்களின் சுற்றுப்பாதையால் ஏற்படும் ஈர்ப்பு, அருகிலுள்ள நட்சத்திரங்களின் அனிச்சை இயக்கத்தை அளவிட, தொலைநோக்கி உயர்-துல்லியமான ரேடியல் திசைவேக அளவீடுகளைப் பயன்படுத்துகிறது. மெதுவான நடை வேகத்துடன் ஒப்பிடக்கூடிய, வினாடிக்கு ஒரு மீட்டர் அளவுக்கு சிறிய நட்சத்திர இயக்கங்களைக் கண்டறிவதே வடிவமைப்பின் இலக்காகும். பூமியிலிருந்து சுமார் 100 ஒளி ஆண்டுகளுக்குள் உள்ள நட்சத்திரங்களே முக்கிய இலக்காக இருக்கும்.  

கென் மற்றும் குளோரியா லெவி டாப்ளர் ஸ்பெக்ட்ரோமீட்டரின் செயல்திறன் வடிவமைப்பு இலக்குகளை அடைகிறது என்பதை ஆரம்பகால சோதனைகள் காட்டுகின்றன. ஸ்பெக்ட்ரோமீட்டர் அதிக செயல்திறன் கொண்டது மற்றும் HARPS மற்றும் HIRES இன் ரேடியல் வேக துல்லியத்தைப் போலவே (1.0 மீ/வி) வடிவமைப்பு உணர்திறனை பூர்த்தி செய்கிறது  .  

## கட்டுமானம்
தொலைநோக்கிகளுக்கான பாகங்கள் சர்வதேச நிறுவனங்களால் கட்டப்பட்டன:  

- கண்ணாடி வெற்று ரஷ்யாவில் போடப்பட்டது.
- அந்த வெற்று இடம் அமெரிக்காவின் மேரிலாந்தில் ஒளியியல் ரீதியாக வடிவமைக்கப்பட்டிருந்தது.
- அமெரிக்காவின் அரிசோனாவில் அசெம்பிளி செய்யப்பட்டது.
- இந்தக் குவிமாடம் ஆஸ்திரேலியாவில் கட்டப்பட்டது.
- இந்த நிறமாலை வரைபடம் கலிபோர்னியாவில் வடிவமைக்கப்பட்டு கட்டப்பட்டது .
- இது கலிபோர்னியாவின் மவுண்ட் ஹாமில்டனில் அமைந்துள்ளது .

## பிரேக்த்ரூ லிஸ்டனுடன் இணைந்து பணியாற்றுதல்
இந்த தொலைநோக்கி, அனுமான வேற்று கிரக நாகரிகங்களிலிருந்து ( வேற்று கிரக நுண்ணறிவுக்கான தேடல் - SETI) லேசர் பரிமாற்றங்களிலிருந்து வரும் ஒளியியல் சமிக்ஞைகளைத் தேடவும் பயன்படுத்தப்படுகிறது . இந்த முயற்சி பெர்க்லி SETI ஆராய்ச்சி மையத்தின் பெரிதும் நிதியளிக்கப்பட்ட திருப்புமுனை கேட்கும் திட்டத்திற்காக செய்யப்படுகிறது .
# கௌனிப்பள்ளி



**கௌனிப்பள்ளி** (*Gownipalli*) என்பது இந்தியாவின் கர்நாடக மாநிலத்தில் உள்ள ஒரு கிராமமாகும். கோலார் மாவட்டத்திலுள்ள சீனிவாசுப்பூர் தாலுக்காவில் இக்கிராமம் அமைந்துள்ளது. சாந்தா கௌனிப்பள்ளி என்ற பெயராலும் அழைக்கப்படுகிறது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கௌனிப்பள்ளி கிராமத்தில் மொத்தம் 1483 குடும்பங்கள் வசித்தன. கிராமத்தின் மக்கள் தொகை 6418 ஆக இருந்தது. இம்மக்கள் தொகையில் 3214 ஆண்களும் 3204 பெண்களும் இருந்தனர்.  

0-6 வயதுடைய குழந்தைகள் 705 பேர் இருந்தனர். இது கிராமத்தின் மொத்த மக்கள் தொகையில் 10.98% ஆகும். சராசரி பாலின விகிதம் 997 ஆகும். கர்நாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 911 ஆகும். இது கர்நாடக சராசரியான 948 என்பதை விடக் குறைவு.  

கர்நாடகாவை விட கௌனிப்பள்ளி கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், இக்கிராமத்தின் எழுத்தறிவு விகிதம் 76.58% ஆகவும், கர்நாடகாவின் எழுத்தறிவு விகிதம் 75.36% ஆகவும் இருந்தது. இவ்விகிதத்தில் ஆண் எழுத்தறிவு விகிதம் 82.21% ஆகவும், பெண் எழுத்தறிவு விகிதம் 70.99% ஆகவும் இருந்தது.
# அப்பானி



**அப்பானி** (*Abbani*) என்பது இந்தியாவின் கர்நாடக மாநிலத்தில் உள்ள ஒரு கிராமமாகும். கோலார் மாவட்டத்திலுள்ள கோலார் தாலுக்காவில் இக்கிராமம் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அப்பானி கிராமத்தில் மொத்தம் 263 குடும்பங்கள் வசித்தன. கிராமத்தின் மக்கள் தொகை 1308 ஆக இருந்தது. இம்மக்கள் தொகையில் 656 ஆண்களும் 652 பெண்களும் இருந்தனர்.  

0-6 வயதுடைய குழந்தைகள் 140 பேர் இருந்தனர். இது கிராமத்தின் மொத்த மக்கள் தொகையில் 10.70% ஆகும். சராசரி பாலின விகிதம் 994 ஆகும். கர்நாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 609 ஆகும். இது கர்நாடக சராசரியான 948 என்பதை விடக் குறைவு.  

கர்நாடகாவை விட அப்பானி கிராமம் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், இக்கிராமத்தின் எழுத்தறிவு விகிதம் 66.52% ஆகவும், கர்நாடகாவின் எழுத்தறிவு விகிதம் 75.36% ஆகவும் இருந்தது. இவ்விகிதத்தில் ஆண்கள் எழுத்தறிவு விகிதம் 75.57% ஆகவும், பெண் எழுத்தறிவு விகிதம் 57.93% ஆகவும் இருந்தது.  

## குறிப்பிடத்தக்க நபர்கள்
- ஏ. என். பிரகலாத ராவ் - இந்திய எழுத்தாளர்
# பிரகாஷ் அமிர்தராஜ்


**பிரகாஷ் அமிர்தராஜ்** (*Prakash Amritraj*, பிறப்பு: 2 அக்டோபர் 1983) என்பவர் ஒரு இந்திய-அமெரிக்க முன்னாள் தொழில்முறை டென்னிசு வீரர் ஆவார். இவர் பன்னாட்டுப் போட்டிகளில் இந்தியா சார்பாக விளையாடியுள்ளார். இவர் இந்திய முன்னாள் டென்னிசு வீரரான விஜய் அமிர்தராஜின் மகன் ஆவார்.  

## பின்னணி
பிரகாஷ் அமிர்தராஜ் இந்திய டென்னிசு வீரரான விஜய் அமிர்தராஜ் மற்றும் இலங்கைத் தமிழரான சியாமளா ஆகியோரின் மகனாவார்.  

பிரகாஷ், சக டென்னீசு பயிற்சியாளர் ஸ்டீபன் அமிர்தராஜின் தாயாதி ஆவார். இந்தியாவைப் பிரதிநிதித்துவப்படுத்திய முன்னாள் தொழில்முறை டென்னிஸ் வீரர்களான ஆனந்த், அசோக் ஆகியோர் இவரது சித்தப்பாக்கள் ஆவர். பிரகாஷுக்கு விக்ரம் (பிறப்பு: 1987) என்ற ஒரு தம்பி உண்டு.  

இவர் தெற்கு கலிபோர்னியா பல்கலைக்கழகத்திற்காக இரண்டு ஆண்டுகள் டென்னிசு விளையாடினார். 2002 ஆம் ஆண்டில் யுனைடெட் ஸ்டேட்ஸ் டென்னிஸ் அசோசியேஷன் (யுஎஸ்டிஏ) 18 வயது சிறுவர்களுக்கான தேசிய சாம்பியன்ஷிப்பை வென்றார்  

## தொழில்முறை வாழ்க்கை
2007 ஆம் ஆண்டில், அமிர்தராஜ் இந்தியாவில் தொடர்ந்து மூன்று ஐடிஎஃப் புரோ சுற்று போட்டிகளை வென்றார், மூன்று இறுதிப் போட்டிகளிலும் கரண் ரஸ்தோகியை வீழ்த்தினார்.  

2008 சூலை 14 அன்று அமிர்தராஜ் தனது முதல் ஏ.டி.பி. சுற்றுப் பயண இறுதிப் போட்டியில் விளையாடினார். அப்போது பிரான்சின் ஃபேப்ரிஸ் சாண்டோரோவிடம் நேர் செட்களில் தோல்வியடைந்தார்.  

2010 ஆகத்து முதல் 2012 ஆகத்து வரை, அமிர்தராஜ் விளையாட்டுச் சுற்றுப்பயணத்தில் கலந்துகொள்ளவில்லை. இருப்பினும், இரண்டு ஆண்டுகளுக்குப் பிறகு முதல் முறையாக அவர் மைதானத்திற்குத் திரும்பினார், கலிபோர்னியாவின் ஆப்டோஸில் நடந்த 2012 கொமெரிகா பேங்க் சேலஞ்சரில் ஒரு தகுதிச் சுற்றில் வைல்ட் கார்டாகப் போட்டியிட்டார்.  

பிரகாஷ் அமிர்தராஜ் 2016 ஆம் ஆண்டு டென்னிஸ் சேனலின் முதன்மை பயண நிருபர்களில் ஒருவராகவும், போட்டிக்கு இடையேயான பகுப்பாய்வாளராகவும், ஸ்டுடியோ மற்றும் உலகளாவிய நிகழ்வுகளில் தொகுப்பாளராகவும் டென்னிஸ் சேனலின் ஊழியராக சேர்ந்தார். 2021 பிப்ரவரியில், அவரது ஒப்பந்தம் 2023 வரை கூடுதலாக மூன்று ஆண்டுகளுக்கு புதுப்பிக்கப்பட்டது
# தேசிய நெடுஞ்சாலை 230 (இந்தியா)



**தேசிய நெடுஞ்சாலை 230** (தே. நெ. 230), என்பது பசுமைவழிச் சாலைஅல்லது இலக்னோ வெளி வட்டச் சாலை என்றும் அழைக்கப்படுகிறது. இது இந்தியாவில் உத்தரப் பிரதேசத்தில் உள்ள தேசிய நெடுஞ்சாலையாகும். இதில் இலக்னோ உள் வளைய சாலையின் பிரிவுகளும் அடங்கும். இலக்னோ வெளிப்புற வளையச் சாலை என்பது 8 வழிச்சாலையாகும். இது முக்கிய சந்திப்புகளில் 10 வழிச்சாலைகளாக விரிவடைகிறது. இது 104 கிமீ நீளமுள்ள நான்கு வழிச்சாலைத் திட்டமாகும். இது இலகுரக வாகனங்களுக்கு 100 கிமீ வேக வரம்பையும், கனரக வாகனங்களுக்கு 80 கிமீ வேகத்தையும் கொண்டுள்ளது. குர்சி சாலை முதல் சுல்தான்பூர் சாலை (விவசாயப் பாதை) வரை 6 வழிப்பாதையாக 11 கி. மீ நீளமுள்ள பாதையாக கட்டமைக்கப்பட்டுள்ளது. இது இந்திய தேசிய நெடுஞ்சலை முகமையால் கட்டப்பட்டுள்ளது. இந்த வளைய சாலையில் பயணிகளின் சுமூகமான மற்றும் விரைவான பயணத்திற்காக பல 6 வழி மேம்பாலங்கள் உள்ளன. இலக்னோ மாநிலத் தலைநகரப் பகுதி அல்லது உத்தரப் பிரதேச மாநிலத் தலைநகரைப் மேம்படுத்துவதில் இந்த வெளி வட்டச் சாலை முக்கியப் பங்கு வகிக்கும். இந்த வட்டச் சாலையைச் சுற்றி பல ஆயிரக்கணக்கான ஏக்கர் நிலப்பரப்பில் தகவல் தொழில்நுட்ப நகரங்கள், வீட்டுவசதி சங்கங்கள், ஒருங்கிணைந்த பெருநகரங்கள், ஆரோக்கிய நகரம், கல்வி மையங்கள் மற்றும் வணிக மையங்கள் போன்றவை அமைக்க உத்தேசிக்கப்பட்டுள்ளது. இது தற்போது வரை இலக்னோ நகரின் முக்கிய சாலைகளிலிருந்து கிட்டத்தட்ட 1.6 லட்சம் வாகனங்களை இயக்க உள்ளது.  

## கட்டுமானம்
இந்திய தேசிய நெடுஞ்சாலை ஆணையம் இலக்னோ வெளிவட்டச் சாலையின் (தே. நெ. 230) கட்டுமானப் பணிகளை 2 நிலைகளில் மேற்கொண்டது.  

## நிலை 1
முதல் கட்டமாக பக்சி கா தலாப் (பிகேடி) முதல் ஆசுதி சாலை, சுல்தான்பூர் சாலை, பெக்தா சாலை, சீதாப்பூர் சாலை, குர்சி சாலை, அயோத்தி சாலை, இந்திரா கால்வாய், மோகன்லால்கஞ்ச் மற்றும் தாரோகா கெரா அருகே கான்பூர் சாலை வரை மேம்பாடு செய்யப்பட்டது.  
| 1. | சுல்தான்பூர் சாலை முதல் பேக்தா சாலை வரை | 31.75 | பி. என். சி. இன்ப்ராடெக் |  |
| --- | --- | --- | --- | --- |
| 2. | பேக்தா சாலை வரை முதல் சீதாப்பூர் சாலை வரை | 32.89 |  |  |
| 3A. | சீதாப்பூர் சாலை முதல் குர்சி சாலை வரை | 14.62 | டி. ஆர். எ. இன்ப்ராகான் |  |
| 3B. | குர்சி சாலை முதல் பைசாபாத்து சாலை வரை | 14.70 | டி. ஆர். எ. இன்ப்ராகான் | } |

## நிலை 2
இரண்டாம் கட்டத்தில், கான்பூர் சாலையில் உள்ள தரோகா கேராவிலிருந்து மோகன் மற்றும் காகோரி சாலை வழியாக பி. கே. டி வரை கட்டுமானப் பணிகள் மேற்கொள்ளப்பட்டன.  

## மேம்பாடு
- மார்ச் 2019:15 கி. மீ. நீளமுள்ள சாலை திட்டம் முடிக்கப்பட்டு திறந்து வைக்கப்பட்டது.
- மே 2020: மீதமுள்ள சாலை திட்டப் பணிகள் முன்னேற்றத்தில் உள்ளன.
- அக்டோபர் 2020:2021 திசம்பரில் வெளிப்புற வளைய சாலை தயார் நிலையில்
- அக்டோபர் 2021: மீதமுள்ள 76 கி. மீ. வெளிப்புற வளைய சாலையின் பணிகள். இது சூன் 2022-ல் நிறைவடைவு
- பெப்ரவரி 2022:6 மாதங்களுக்குப் பிறகு வட்டச் சாலை தயார்
- மார்ச் 2024: மோகன் சாலை முதல் பி. கே. டி வரை ஒரு இணைப்பு கொண்ட முடிக்கப்பட்டு திறப்பு விழா
# தேசிய நெடுஞ்சாலை 330 (இந்தியா)



**தேசிய நெடுஞ்சாலை 330 (இந்தியா)** (*National Highway 330 (India)*) பொதுவாக **தே. நெ. 330** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது உத்தரப் பிரதேசத்தின் பிரயாக்ராஜை உத்தரப் பிரதேசத்தில் உள்ள பல்ராம்பூருடன் இணைக்கிறது. இதற்கு முன்பு இந்த நெடுஞ்சாலைக்கு தேசிய நெடுஞ்சாலை 96 என்று பெயரிடப்பட்டது. தேசிய நெடுஞ்சாலை 330 என்பது உத்தரப் பிரதேசத்தில் உள்ள 4 வழி நெடுஞ்சாலை ஆகும். இந்தச் சாலையின் மொத்த நீளம் 248 கி.மீ. ஆகும். இச்சாலை முன்னர் தேசிய நெடுஞ்சாலை 96 என்று அழைக்கப்பட்டது.  

## வழித்தடம்
தேசிய நெடுஞ்சாலை 330 உத்தரப் பிரதேசத்தின் முக்கிய நகரங்களை இணைக்கிறது.  

- பிரயாக்ராஜ்
- பிரதாப்கர்
- சுல்தான்பூர்
- பிகாப்பூர்
- அயோத்தி
- நவாப்கஞ்ச்
- கோண்டா
- பலராம்பூர்

## சந்திப்புகள்
: பிரயாக்ராஜ் அருகில் முனையம்  
: பிகாப்பூர் அருகில்  
: பிரதாப்கர் அருகில்  
: சுல்தான்பூர் அருகில்  
: சுல்தான்பூர் அருகில்  
: அயோத்தி அருகில்  
: அயோத்தி அருகில்  
: கோண்டா. அருகில்  
: பல்ராம்பூர் அருகில் முனையம்  

## சுங்கச்சாவடி
- பிரயாக்ராஜ்
- அயோத்தி
# நவாப்கஞ்ச்


**நவாப்கஞ்ச்** (*Nawabganj*) என்பது இந்திய மாநிலமான உத்தரப் பிரதேசத்தின் கோண்டா மாவட்டத்தில் உள்ள ஒரு நகரம் மற்றும் நகர் பாலிகா பரிசத் ஆகும். இது அயோத்தி மேம்பாட்டு ஆணையத்தின் கீழ் 25 பகுதிகளாகப் பிரிக்கப்பட்டுள்ளது. இதற்கு ஒவ்வொரு 5 வருடங்களுக்கும் தேர்தல் நடத்தப்படுகிறது.  

## புவியியல்
நவாப்கஞ்ச் 26°52′N 82°08′E/26.87 °N 82.13 °E ஆழ் கூற்றில் கடல்மட்டத்திலிருந்து 93 மீட்டர் உயரத்தில் அமைந்துள்ளது.  

## மக்கள்தொகை
2011 இந்திய மக்கள் தொகை கணக்கெடுப்பின்படி, நவாப்கஞ்சின் மக்கள் தொகை 17314 ஆகும். இந்த மக்கள் தொகையில் ஆண்கள் 8986 ஆகவும், பெண்கள் 8328 ஆகவும் இருந்தனர். நவாப்கஞ்சின் சராசரி கல்வியறிவு விகிதம் 80.56% ஆக இருந்தது. இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 85.61% ஆகவும், பெண்களின் கல்வியறிவு 75.17% ஆகவும் இருந்தது. நவாப்கஞ்சில் 12.09% மக்கள் தொகையினர் 6 வயதிற்குட்பட்டவர்கள்.  

நவாப்கஞ்ச் நகர் பாலிகா பரிசத்தில் மொத்தம் 2,774 வீடுகளுக்கு மேல் நிர்வாகத்தைக் கொண்டுள்ளது. அனைத்து வீடுகளுக்கும் தண்ணீர் மற்றும் கழிவுநீர் போன்ற அடிப்படை வசதிகள் வழங்கப்பட்டுள்ளது. நகரமைப்பிற்குள் சாலைகளை உருவாக்கவும், இதன் அதிகார வரம்பிற்கு உட்பட்ட சொத்துக்களுக்கு வரி விதிக்கவும் நவாப்கஞ்ச் நகரமைப்பு அதிகாரம் பெற்றுள்ளது.
# செலூர்



**செலூர்** (*Chelur*) என்பது இந்தியாவின் கர்நாடக மாநிலத்தில் உள்ள ஒரு நகரமாகும். சிக்கபள்ளாபூர் மாவட்டத்தில் இந்நகரம் ஒரு தாலுக்காகவும் நகரமாகவும் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி செலூர் நகரத்தின் மக்கள் தொகை 5911 ஆக இருந்தது. இம்மக்கள் தொகையில் 2940 ஆண்களும் 2971 பெண்களும் இருந்தனர்.  

0-6 வயதுடைய குழந்தைகள் 681 பேர் இருந்தனர். இது கிராமத்தின் மொத்த மக்கள் தொகையில் 11.52% ஆகும். சராசரி பாலின விகிதம் 1011 ஆகும். கர்நாடக மாநில சராசரியான 973 என்பதை விட இது அதிகமாகும். மக்கள் தொகை கணக்கெடுப்பின்படி இந்நகரத்தின் குழந்தை பாலின விகிதம் 980 ஆகும். இது கர்நாடக சராசரியான 948 என்பதை விட அதிகம்.  

கர்நாடகாவை விட செலூர் நகரம் குறைந்த எழுத்தறிவு விகிதத்தைக் கொண்டுள்ளது. 2011 ஆம் ஆண்டில், இந்நகரத்தின் எழுத்தறிவு விகிதம் 73.59 % ஆகும். அப்போது கர்நாடகாவின் எழுத்தறிவு விகிதம் 75.36% ஆகவும் இருந்தது. இவ்விகிதத்தில் ஆண்கள் எழுத்தறிவு விகிதம் 80.16% ஆகவும், பெண் எழுத்தறிவு விகிதம் 67.12% ஆகவும் இருந்தது.
# எட்டுத் திக்குப் பாலகர்

எட்டுத் திசைகளிலும் எட்டு தேவர்கள் இருந்துகொண்டு உலகினைக் காப்பதாக ஒரு ஐதிகக் கருத்து உள்ளது. இதனைச் சூடாமணி நிகண்டு குறிப்பிடுகிறது,  

## அவர்கள் பாதுகாக்கும் திசைகள்
1. இந்திரன் -- கிழக்கு
1. அக்கினி -- தென்கிழக்கு
1. எமன் -- தெற்கு
1. நிருதி -- தென்மேற்கு
1. வருணன் -- மேற்கு
1. வாயு -- வடமேற்கு
1. குபேரன் -- வடக்கு
1. ஈசானன் -- வடகிழக்கு

## மேற்கோள்
# அகலக்குர்கி



**அகலக்குர்கி** (*Agalagurki*) என்பது இந்தியாவின் கர்நாடக மாநிலத்தில் உள்ள ஒரு கிராமமாகும். சிக்கபள்ளாப்பூர் மாவட்டத்தில் சிக்கபள்ளாப்பூர் தாலுக்காவில் இக்கிராமம் அமைந்துள்ளது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி அகலக்குர்கி கிராமத்தின் மக்கள் தொகை 2827 ஆக இருந்தது. இம்மக்கள் தொகையில் 1435 ஆண்களும் 1392 பெண்களும் இருந்தனர்.  

அகலக்குர்கியில் 0-6 வயதுடைய குழந்தைகள் 197 பேர் இருந்தனர். இதில் 99 ஆண் குழந்தைகளும் 98 பெண் குழந்தைகளும் இருந்தனர். மக்கள் தொகையில் சராசரி பாலின விகிதம் 970 ஆகும். கர்நாடக மாநில சராசரியான 973 என்பதை விட இது குறைவாகும்.  

2011 மக்கள் தொகை கணக்கெடுப்பின்படி, அகலக்குர்கியின் கல்வியறிவு விகிதம் 81.3% ஆகும். சிக்கபள்ளாபுரா மாவட்டத்தின் 62.4% உடன் ஒப்பிடும்போது அகலக்குர்கி கிராமம் அதிக கல்வியறிவு விகிதத்தைக் கொண்டுள்ளது. அகலக்குர்கி கிராமத்தில் ஆண்களின் கல்வியறிவு விகிதம் 86.9% ஆகவும், பெண்களின் கல்வியறிவு விகிதம் 75.5% ஆகவும் உள்ளது.
# சப்ரா சட்டமன்றத் தொகுதி


**சப்ரா சட்டமன்றத் தொகுதி** *(Chhabra Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரான் மாவட்டத்தில் அமைந்துள்ளது. சப்ரா, ஜாலாவார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ஜக்மோகன் சிங் | இந்திய தேசிய காங்கிரசு</br> |  |
| 1977 | பிரேம் சிங் | ஜனதா கட்சி |  |
| 1980 | பைரோன் சிங் செகாவத் | rowspan=6 | பாரதிய ஜனதா கட்சி</br> |
| 1985 | பார்த்தப் சிங் |  |  |
| 1990 | பைரோன் சிங் செகாவத் |  |  |
| 1993 | பிரதாப் சிங் |  |  |
| 1998 |  |  |  |
| 2003 |  |  |  |
| 2008 | கரண் சிங் | இந்திய தேசிய காங்கிரசு</br> |  |
| 2013 | பிரதாப் சிங் | rowspan=3 | பாரதிய ஜனதா கட்சி</br> |
| 2018 |  |  |  |
| 2023 | பிரதாப் சிங் சிங்வி | } |  |

## தேர்தல் முடிவுகள்
### 2023
# வலேரி பார்சுகோவ்



**வலேரி பார்சுகோவ்** (*Valeri Barsukov*) சோவியத் உருசியாவைச் சேர்ந்த ஒரு புவியியலாளர் ஆவார். வலேரி லியோனிடோவிச் பர்சுகோவ் என்ற பெயராலும் அறியப்படுகிறார். 1928 ஆம் ஆண்டு மார்ச்சு மாதம் 14 ஆம் தேதியன்று சோவியத் ஒன்றியத்தின் மாசுக்கோ நகரத்தில் இவர் பிறந்தார். விண்வெளி அறிவியல் மற்றும் கோள் அறிவியலின் ஒரு கிளையான ஒப்பீட்டு கோளறிவியல் மற்றும் புவி வேதியியல் துறையில் பணியாற்றினார். 1976 ஆம் ஆண்டு முதல் 1992 ஆம் ஆண்டு வரை விளாடிமிர் இவானோவிச்சு வெர்னாட்சுக்கி புவி வேதியியல் நிறுவனத்தின் இயக்குநராக இருந்தார். 1987 ஆம் ஆண்டில் தனது பணிக்காக விளாடிமிர் இவானோவிச்சு வெர்னாட்சுக்கி தங்கப் பதக்கத்தைப் பெற்றார். செவ்வாய் கிரகத்தில் உள்ள ஒரு பள்ளம் இவரது நினைவாகப் பெயரிடப்பட்டது. 1992 ஆம் ஆண்டு சூலை மாதம் 22 ஆம் தேதி மாசுக்கோவில் இவர் இறந்தார்.
# கசுனாரி தோமன்



**கசுனாரி தோமன்** (*Kazunari Dōmen*) சப்பான் நாட்டைச் சேர்ந்த ஒரு வேதியியலாளர் ஆவார். டோக்கியோ பல்கலைக்கழகம் மற்றும் சின்சூ பல்கலைக்கழகத்தில் பணியாற்றினார். ஒளிச்சேர்க்கை நீர் பிரித்தல் மூலம் ஐதரசன் வாயுவை பெரிய அளவில் தயாரிப்பது குறித்த பணிக்காக இவர் அறியப்படுகிறார்.  

## வாழ்க்கைக் குறிப்பு
கசுனாரி தோமன் 1976 ஆம் ஆண்டு டோக்கியோ பல்கலைக்கழகத்தில் வேதியியலில் இளநிலைப் பட்டம் பெற்றார். 1979 ஆம் ஆண்டு முதுநிலைப் பட்டமும், 1982 ஆம் ஆண்டு வேதியியலில் முனைவர் பட்டமும் பெற்றார். சில குறைக்கடத்திப் பொடிகளில் ஒளிச்சேர்க்கை வினை குறித்து இவரது ஆய்வறிக்கை அமைந்திருந்தது. அதே ஆண்டில் டோக்கியோ தொழில்நுட்ப நிறுவனத்தில் உதவிப் பேராசிரியராக இவர் நியமிக்கப்பட்டார். 1985/86 ஆம் ஆண்டுகளில் கலிபோர்னியாவின் சான் இயோசில் உள்ள ஐபிஎம் அல்மடன் ஆராய்ச்சி மையத்தில் முதுநிலைப் பட்டதாரியாகப் பணியாற்றினார். 1990 ஆம் ஆண்டு டோக்கியோ தொழில்நுட்ப நிறுவனத்தில் இணைப் பேராசிரியராகப் பதவி உயர்வு பெற்ற இவர், 1996 ஆம் ஆண்டு முழுப் பேராசிரியர் பதவியைப் பெற்றார். தோமன் 2004 ஆம் ஆண்டு பேராசிரியராக தனது பழைய கல்லூரிக்குத் திரும்பினார். தனது ஆய்வுகள் மூலம், ஆற்றல் மற்றும் சுற்றுச்சூழல் பிரச்சினைகளைத் தீர்ப்பதை நோக்கமாகக் கொண்டு இவர் இயங்கி வருகிறார்.  

## விருதுகள்
நீர் பிரிப்பு மற்றும் சூரிய ஐதரசன் உற்பத்தி அமைப்புகளின் கட்டுமானத்திற்கான ஒளிச்சேர்க்கையாளர்கள் பற்றிய அடிப்படை ஆராய்ச்சிக்காக 2024 ஆம் ஆண்டில் கிளாரிவேட்டு சைட்டேசன் பரிசு பெற்றார்.
# மாசு நீக்கல்



**மாசு நீக்கல்** (*Decontamination*) என்பது ஒரு பொருள் அல்லது பகுதியில் உள்ள இரசாயனங்கள், நுண்ணுயிரிகள் மற்றும் கதிரியக்கப் பொருட்கள் உள்ளிட்ட மாசுபாடுகளை அகற்றும் செயல்முறையாகும். கிருமி அகற்றம், அழுக்கு நீக்கம், தூய்மையாக்கல் என்று பலபெயர்களால் இச்செயல்முறை அழைக்கப்படுகிறது. பொதுவாக மனிதர், சூழல் அல்லது பொருட்களுக்கு தீங்கு விளையாமல் இருக்க இச்செயல்முறை மேற்கொள்ளப்படுகிறது. சுத்தம் செய்வதற்கு மாறாக, அத்தகைய மாசுபாடுகளால் ஏற்படும் ஆபத்தை குறைக்க எடுக்கப்பட்ட குறிப்பிட்ட நடவடிக்கையும் மாசு நீக்கும் நடவடிக்கையாகவே குறிக்கப்படுகிறது.  

பல் மருத்துவம், அறுவை சிகிச்சை மற்றும் கால்நடை அறிவியல் உள்ளிட்ட மருத்துவ சூழல்களில், உணவு தயாரிக்கும் செயல்பாட்டில், சுற்றுச்சூழல் அறிவியலில் மற்றும் தடயவியல் அறிவியலில் மாசு நீக்கும் செயல்முறை பொதுவாகப் பயன்படுத்தப்படுகிறது.  

## மாசு நீக்கும் முறைகள்
மாசுக்களை பாதுகாப்பாக நீக்கி, அந்த இடத்தை மீண்டும் பாதுகாப்பாகப் பயன்படுத்தக்கூடிய நிலைக்கு கொண்டு வருவதற்கு பல முறைகள் பயன்படுகின்றன.  

தண்ணீரால் கழுவுதல், சோப்பால் சுத்தம் செய்தல், சூடாக்கி வடிகட்டி சுத்தம் செய்தல் போன்றவை இயற்பியல் செயல்முறைகளாகும். கிருமிநாசினி, ஆல்ககால், போன்ற இரசாயனங்களை பயன்படுத்தி சுத்தம் செய்தல் வேதியியல் செயல்முறைகளாகும். பாக்டீரியா, வைரசு, பூஞ்சை போன்ற உயிரியல் மாசுக்களை அகற்றும் செயல்முறைகள் உயிரியல் செயல்முறைகளாகும். கதிர்வீச்சு துகள்கள் படிந்திருந்தால் அவற்றை கழுவி, சுரண்டி அல்லது சிறப்பு முறைகளால் அகற்றுதல் கதியக்க மாசு நீக்கல் எனப்படுகிறது.  

- நோய்க்கிருமி எதிர்ப்பு
- தொற்றுநீக்கி, நச்சுக் கொல்லி
- உடல் சுத்தம்
- கிருமியழித்தல்
- மீயொலிசார் தூய்மையாக்கம்
- நீர்த்தூய்மையாக்கம்

பெரும்பாலும் இச்செயல்முறைகள் மருத்துவமனைகள், ஆய்வகங்கள், இரசாயன தொழிற்சாலைகள், விபத்துப் பகுதிகள், தொற்று நோய் பரவல் தடுப்பு தேவைப்படும் இதர பகுதிகள், இராணுவம் போன்ற இடங்களில் இச்செயல்முறைகள் அதிக அளவில் மேற்கொள்ளப்படுகின்றன.
# அட்னான் ஓக்தார்



**அட்னான் ஓக்தார்** (*Adnan Oktar*) (பிறப்பு:2 பிப்ரவரி 1956) இவரது பிற பெயர்கள் *அட்னான் ஹோச்சா* அல்லது *ஹரூன் யாகியா*, துருக்கி நாட்டின் முஸ்லீம் இசுலாமிய கள்ளப்போதகர் ஆவார்.இவர் இசுலாமியப் படைப்புவாதம் எனும் நூலை வெளியிட்டவர். தன்னை ஒரு இசுலாமியத் சமயத் தலைவர் என அறிவித்துக் கொண்டவர்.  

குரானை மட்டும் ஏற்றுக் கொண்டு, ஹதீஸ்களை மறுத்த அட்னான் ஓக்தார், 2000 முதல் 2010 ஆண்டுக்கும் பிற்பகுதிக்கும் இடையில், மேற்கத்திய இளம் ஆண்கள் மற்றும் பெண்களை இஸ்லாத்திற்கு மதமாற்றம் செய்யும் "ஒரு பெரும் பிரச்சாரத்தில்" ஈடுபட்டார். மேலும் இசுலாமிய படைப்புவாதம் மற்றும் பத்திற்கும் மேற்பட்ட நூல்களை தெளிவான விளக்கப்படங்களுடன் வெளியிட்டார். தற்போதைய துருக்கி அதிபர் எர்டோகனுடனின் அரசியலுக்கு துணையாக இருந்தவர் அட்னான் ஓக்தார். எர்டோகன் துருக்கி அதிபராக பொறுப்பெற்ற பிறகு 17 நவம்பர் 2022 அன்று அட்னான் ஓக்தார் 24 குற்ற வழக்குகளில் (மோசடி & பாலியல் குற்றங்கள் உட்பட) நீதிமன்றத்தால் விசாரிக்கப்பட்டு, குற்றவாளி என நிருபிக்கப்பட்டு 8,658 ஆண்டுகள் தண்டனை விதிக்கப்பட்டார்.அட்னான் ஓக்தார் கைது செய்யப்படுவதற்கு முன்னர் இரண்டு அமைப்புகளை நடத்தி வந்தார்:இசுலாமிய படைப்புவாதத்தை பரப்புவதற்கு *பிலிம் அரஸ்திர்மா வக்ஃபி* (Bilim Araştırma Vakfı) என்ற அமைப்பும் *மில்லி டெகெர்லெரி கொருமா* (Millî Değerleri Koruma Vakfı) என்ற அமைப்பு உள்நாட்டில் பல்வேறு தார்மீக பிரச்சினைகளை களைய செயல்பட்டது.  

இவர் கைது செய்யப்படுவதற்கு முன்னர் இவர் எழுதிய **படைப்பின் அட்லாஸ்** (The Atlas of Creation) எனும் பெருநூலை மேற்கு உலகப் பல்கலைக்கழகங்களுக்கும், அறிவியல் அறிஞர்களுக்கு இலவசமாக அனுப்பி வைத்தார்.  

குரானை மட்டும் ஆதரித்து, ஹதீஸ்களை மறுத்த அட்னான் ஓக்தார சன்னி இசுலாம் மற்றும் சியா இசுலாம் மரபுகளை மறுத்து, இஸ்லாத்தின் ஒரு மரபை ஆதரித்தார். குரான் அடிப்படையாகக் கொண்டு அட்னான் தொலைக்காட்சிகள் மூலம் தனது உண்மையான இசுலாமியக் கருத்துகளை பரப்பினார்.2005 முதல் 2015ஆம் ஆண்டு முடிய, அட்னான் ஓக்தார் தனிநபர்களுக்கு எதிராக 5,00 அவதூறு வழக்குகளை நீதிமன்றத்தில் தொடுத்தார்.இதன் மூலம் பல புகழ்பெற்ற வலைத்தளங்களை முடக்கினார்.
# துலைப் பஞ்சி



**துலைப் பஞ்சி** அல்லது **துலாபன்ஜி** *(Tulaipanji rice (வங்காளம்: তুলাইপাঞ্জি)* என்பது இந்தியாவின் மேற்கு வங்காளத்தைச் சேர்ந்த ஒரு இந்திய நெல் சாகுபடியாகும். இது உத்தர் தினாஜ்பூர் மாவட்டத்தின் இராய்கஞ்ச் துணைப்பிரிவிலும், தெற்கு தினாஜ்பூர் மாவட்டத்தின் சில பகுதிகளிலும் முக்கியமாக வளர்க்கப்படும் ஒரு பூர்வீக நறுமண நெல் வகையாகும். 2012 ஆம் ஆண்டில், மேற்கு வங்க அரசு லண்டன் ஒலிம்பிக்கில் உணவு விழாவிற்கு துலைபஞ்சி அரிசியை அனுப்பியது. மேலும் இந்த அரிசிக்கு 2017 ஆம் ஆண்டு, புவிசார் குறியீடு (GI) வழங்கப்பட்டுள்ளது.  

## சிறப்பு
துலைபஞ்சி 'பாசுமதி அல்லாத நறுமண அரிசி' என வகைப்படுத்தப்பட்டுள்ளது. இதன் சராசரி நீளம் 5.5 மிமீ, நீளம்/அகல விகிதம் 3.4 மற்றும் நீள்வட்ட விகிதம் 1.6 நடுத்தர நீளமான மற்றும் மெல்லிய தானியத்தைக் கொண்டுள்ளது. சமைத்த அரிசியின் சோறு சுவையானது, நல்ல அமைப்பு, பிரகாசமான தோற்றம், ஒட்டும் தன்மை இல்லாதது மற்றும் மாவுச்சத்தின் ஒரு பகுதியான அதிக அமிலோஸ் உள்ளடக்கம் காரணமாக நொறுங்கக்கூடியது. துலைபஞ்சியில் அமிலோசு - 28.3%, புரதம் -7.3% உள்ளது. இது 77.1% உமி நீக்கம், 65% அரைத்தல், 54.2% தலை அரிசி மீட்பு மற்றும் 4.0 இல் கார மதிப்பு போன்ற ஒப்பிடக்கூடிய தர அளவுருக்களைக் கொண்டுள்ளது.  

பாரம்பரியமாக, துலைபஞ்சி எந்த உரத்தையும் பயன்படுத்தாமல் நடுநிலம் முதல் உயர் நிலம் வரையிலான நிலைகளிலும், ஆகத்து - திசம்பர் காலத்தில் அதாவது மழைக்காலத்திற்குப் பிறகு சணல் அறுவடை செய்யப்பட்ட வயல்களிலும் வளர்க்கப்படுகிறது. வளரும் வயலில் குறைந்த மண் வளம் மற்றும் ஈரப்பத அழுத்தம் பொதுவாக நிலவும், நறுமணம் மற்றும் பிற தரமான அளவுருக்கள் குறைவதால் கனிம உரங்கள் பொதுவாகப் பயன்படுத்தப்படுவதில்லை என கருதப்படுகிறது.
# குவைத்தில் சுகாதாரப் பராமரிப்பு



**குவைத்தில் சுகாதாரப் பராமரிப்பு** (*Healthcare in Kuwait*) தனது குடிமக்களுக்கு அரசு நிதியளிக்கும் சுகாதார அமைப்பைக் கொண்டுள்ளது. இந்த அமைப்பு குவைத்து கடவுச்சீட்டு வைத்திருப்பவர்களுக்கு இலவசமாக சிகிச்சை அளிக்கிறது. குவைத்து நாட்டு குடிமக்கள் அல்லாதவர்களுக்கு சுகாதாரப் பராமரிப்பை வழங்க வருடாந்திர கட்டணம் மற்றும் கட்டாய தனியார் அமைப்புடன் பொது அமைப்பை அணுகும் திட்டம் இங்கு உள்ளது. தனியார் சுகாதார வழங்குநர்கள் நாட்டில் மருத்துவ வசதிகளையும் நடத்துகிறார்கள். அவர்களின் காப்பீட்டுத் திட்டங்களின் உறுப்பினர்களுக்குக் இவ்வசதி கிடைக்கிறது. குவைத்து தொலைநோக்குத் திட்டம் 2035 திட்டத்தின் ஒரு பகுதியாக, பல புதிய மருத்துவமனைகள் திறக்கப்பட்டுள்ளன.  

2019 ஆம் ஆண்டில் கோவிட்டு-19 தொற்றுநோய்க்கு முந்தைய ஆண்டுகளில், குவைத்து அதன் சுகாதாரப் பராமரிப்பு அமைப்பில் மற்ற வளைகுடா ஒத்துழைப்பு கழக நாடுகளை விட விகிதாசார ரீதியாக அதிகமாக முதலீடு செய்தது. இதன் விளைவாக, பொது மருத்துவமனைத் துறை அதன் திறனை கணிசமாக அதிகரித்தது. குவைத்தில் தற்போது 20 பொது மருத்துவமனைகள் உள்ளன. குவைத்தில் 16 தனியார் மருத்துவமனைகளும் உள்ளன. குறிப்பாக குவைத்து குடிமக்கள் அல்லாதவர்கள் தனியார் துறையை அதிக சரியான நேரத்தில் மற்றும் சிறப்பு பராமரிப்புக்காகப் பயன்படுத்தலாம்.
# மைந்தர்கி



**மைந்தர்கி** (*Maindargi*) என்பது இந்தியாவின் மகாராட்டிர மாநிலத்தில் உள்ள சோலாப்பூர் மாவட்டத்தின் அக்கல்கோட்டு தாலுகாவில் இருக்கும் ஒரு நகரமும் நகராட்சி மன்றமுமாகும். மைந்தர்கி நகரத்தில் சிறீ சிவாசலேசுவரர் கோவில் உள்ளது.  

## புவியியல்
. என்ற புவியியல் ஆள்கூறுகளில் கடல் மட்டத்திலிருந்து 473 மீட்டர்கள் (1551 அடி) உயரத்தில் மைந்தர்கி நகரம் அமைந்துள்ளது.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மைந்தர்கியின் மக்கள் தொகை 11,754 ஆகும். இம்மக்கள் தொகையில் ஆண்கள் சதவீதம் 51% ஆகவும் பெண்கள் சதவீதம் 49% ஆகவும் இருந்தது. மைந்தர்கியின் சராசரி கல்வியறிவு விகிதம் 58% ஆகும். இது தேசிய சராசரியான 59.5% என்பதை விடக் குறைவாகும். இதில் ஆண்களின் கல்வியறிவு 70% ஆகவும் பெண்களின் கல்வியறிவு 46% சதவீதமாகவும் இருந்தது. மைந்தர்கி மக்கள் தொகையில் 15% பேர் ஆறு வயதுக்குட்பட்டவர்களாக இருந்தார்கள்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மைந்தர்கியின் மக்கள் தொகை 12,363 ஆகும். இம்மக்கள் தொகையில் ஆண்கள் எண்ணிக்கை 6247 ஆகவும் பெண்கள் எண்ணிக்கை 6146 ஆகவும் இருந்தது. மைந்தர்கியின் சராசரி கல்வியறிவு விகிதம் 67.83% ஆகும். இது தேசிய சராசரியான 82.34% என்பதை விடக் குறைவாகும். இதில் ஆண்களின் கல்வியறிவு 78.24% ஆகவும் பெண்களின் கல்வியறிவு 57.40% சதவீதமாகவும் இருந்தது. மைந்தர்கி மக்கள் தொகையில் 12% பேர் ஆறு வயதுக்குட்பட்டவர்களாக இருந்தார்கள்.
# விசால்பூர்



**விசால்பூர்** (*Visalpur*) என்பது இந்தியாவின் குசராத் மாநிலத்தின் அகமதாபாத் மாவட்டத்தில் உள்ள தசக்ராய் வட்டத்தில் உள்ள கிராமமாகும். சபர்மதி ஆற்றின் கரைக்கு அருகில் இக்கிராமம் அமைந்துள்ளது. மாவட்ட தலைமையகமான அகமதாபாத்திற்கு மேற்கே 17 கி.மீ தொலைவிலும், தசக்ராயில் இருந்து 2. கி.மீ தொலைவிலும் மாநில தலைநகரான காந்திநகரிலிருந்து 43 கி.மீ. தொலைவிலும் அமைந்துள்ளது. விசால்பூரின் அஞ்சல் குறியீடு 382210 ஆகும். அஞ்சல் தலைமையகம் சர்கேசு ஆகும். இந்திய அரசியலமைப்பு மற்றும் பஞ்சாயத்து இராச்சிய சட்டத்தின் படி விசால்பூர் கிராமம் கிராம பிரதிநிதியால் தேர்ந்தெடுக்கப்பட்ட சர்பஞ்சால் (கிராமத் தலைவர்) நிர்வகிக்கப்படுகிறது.
# துதானி



**துதானி** (*Dudhani*) என்பது இந்தியாவின் மகாராட்டிர மாநிலத்தில் உள்ள சோலாப்பூர் மாவட்டத்தில் இருக்கும் ஒரு நகரமும் நகராட்சி மன்றமுமாகும். துதானி நகரம் முக்கியமாக சிறீ சித்தராமேசுவரர் கோவில் மற்றும் சையத்பாசா பள்ளிவாசல் ஆகியவை உள்ள புனித இடமாகும்.  

## புவியியல்
. என்ற புவியியல் ஆள்கூறுகளில் கடல் மட்டத்திலிருந்து 473 மீட்டர்கள் (1551 அடி) உயரத்தில் துதானி நகரம் அமைந்துள்ளது.  

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, துதானி நகரத்தின் மக்கள் தொகை 12,146 ஆகும். இம்மக்கள் தொகையில் ஆண்கள் சதவீதம் 50% ஆகவும் பெண்கள் சதவீதம் 50% ஆகவும் இருந்தது. துதானியின் சராசரி கல்வியறிவு விகிதம் 60% ஆகும். இதில் ஆண்களின் கல்வியறிவு 72% ஆகவும் பெண்களின் கல்வியறிவு 49% சதவீதமாகவும் இருந்தது. துதானி மக்கள் தொகையில் 13% பேர் ஆறு வயதுக்குட்பட்டவர்களாக இருந்தார்கள்.  

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, துதானியின் மக்கள் தொகை 11,214 ஆகும். இம்மக்கள் தொகையில் ஆண்கள் எண்ணிக்கை 5779 ஆகவும் பெண்கள் எண்ணிக்கை 5435 ஆகவும் இருந்தது. துதானியின் சராசரி கல்வியறிவு விகிதம் 69.78% ஆகும். இது தேசிய சராசரியான 82.34% என்பதை விடக் குறைவாகும். இதில் ஆண்களின் கல்வியறிவு 79.33% ஆகவும் பெண்களின் கல்வியறிவு 59.70% சதவீதமாகவும் இருந்தது. துதானி மக்கள் தொகையில் 12.79% பேர் ஆறு வயதுக்குட்பட்டவர்களாக இருந்தார்கள்.  

துதானி நகரத்தில் சிறீ சாந்தலிங்கேசுவர் விரகாட் மடம் மற்றும் சிறீ சித்தராமேசுவர் கோவில் ஆகியன உள்ளன. மேலும் ஆண்டுதோறும் சனவரி மாதம் 14 ஆம் தேதியன்று இங்கு திருவிழா நடைபெறும். இந்த நகரம் ஆண்டுதோறும் தர்கா உருசு திருவிழாக்களையும் நடத்துகிறது. துதானி நகரத்துக்கு தொடருந்து, பேருந்து வசதிகளும் உள்ளன.
# தேசிய நெடுஞ்சாலை 330அ (இந்தியா)


**தேசிய நெடுஞ்சாலை 330அ (இந்தியா)** (*National Highway 330A (India)*) பொதுவாக **தே. நெ. 330அ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 30-இன் ஒரு கிளைச்சாலையாகும். தேசிய நெடுஞ்சாலை 330அ உத்தரப் பிரதேச மாநிலம் வழியாகச் செல்கிறது. என். தேசிய நெடுஞ்சாலை 330அ என்பது உத்தரப் பிரதேசத்தில் உள்ள நான்கு வழி நெடுஞ்சாலை ஆகும்.  

## சுங்கச்சாவடி
- மில்கிப்பூர்
# தேசிய நெடுஞ்சாலை 330ஆ (இந்தியா)



**தேசிய நெடுஞ்சாலை 330ஆ (இந்தியா)** (*National Highway 330B (India)*) பொதுவாக **தே. நெ. 330ஆ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது தேசிய நெடுஞ்சாலை 330-இன் ஒரு கிளைச்சாலையாகும். தேசிய நெடுஞ்சாலை 330ஆ இந்தியாவின் உத்தரப் பிரதேசம் மாநிலத்தின் வழியாகச் செல்கிறது.  

## சந்திப்புகள்
: கோண்டா அருகே முனையம்  
: ஜார்வால் அருகே முனையம்
# சிதம்பர சந்திரசேகரன்


**சிதம்பர சந்திரசேகரன்** (*Chidambara Chandrasekaran*, 1911–2000) என்பவர் ஒரு குறிப்பிடத்தக்க இந்திய மக்கள்தொகை ஆய்வாளரும், புள்ளியியல் நிபுணரும் ஆவார். இவர் இந்தியா, இங்கிலாந்து, அமெரிக்கா போன்ற நாடுகளில் கல்வி பயின்றார். நாக்பூரில் உள்ள மோரிஸ் கல்லூரியில் இளங்கலைப் பட்டம் பெற்றார், அதைத் தொடர்ந்து நாக்பூர் பல்கலைக்கழகத்தில் முதுகலை பட்டமும், 1938 இல் இலண்டன் பல்கலைக்கழகக் கல்லூரியில் புள்ளியியல் துறையில் முனைவர் பட்டமும் பெற்றார். 1947 இல் ஜான்ஸ் ஹாப்கின்ஸ் சுகாதாரம் மற்றும் பொது சுகாதாரப் பள்ளியிலிருந்து இவருக்கு எம்.பி.எச் பட்டம் வழங்கப்பட்டது.  

சில வெளியீடுகளில் இவரது பெயர் "சந்திர சேகர்" என்று பலுக்கப்பட்டுள்ளது என்பதை நினைவில் கொள்க. இவர் நோபல் பரிசு பெற்ற இருவருடன் தொடர்புடையவர்: ச. வெ. இராமன் இவரது மாமா, சுப்பிரமணியன் சந்திரசேகர் இவரது உறவினர்.  

## தொழில் வாழ்க்கை
இவர் ஐக்கிய நாடுகள் அவை மற்றும் உலக வங்கியில் பல்வேறு பதவிகளில் இருந்துள்ளார். சர்வதேச மக்கள்தொகை அறிவியல் ஆய்வு ஒன்றியத்தின் (IUSSP) தலைவராக தேர்ந்தெடுக்கப்பட்டு 1969 முதல் 1973 வரை அந்தப் பதவியில் இருந்தார். பல்வேறு இந்தியப் பல்கலைக்கழகங்களில் கல்வியியல் பதவிகளை வகித்தார். 1941 முதல் 1948 வரை மற்றும் 1954–8 வரை அகில இந்திய சுகாதாரம் மற்றும் பொது சுகாதார நிறுவனத்தில் (அப்போது கல்கத்தா பல்கலைக்கழகத்தின் ஒரு பகுதியாக இருந்தது) உயிரியல் புள்ளியியல் பேராசிரியராகப் பணியாற்றினார். அதைத் தொடர்ந்து 1959 முதல் 1964 வரை மும்பையில் உள்ள மக்கள்தொகை பயிற்சி மற்றும் ஆராய்ச்சி மையத்தின் இயக்குநராக (பின்னர் சர்வதேச மக்கள்தொகை அறிவியல் நிறுவனம் என பெயர் மாற்றப்பட்டது) பணியாற்றினார்.  

## ஆய்வுகள்
ஐக்கிய நாடுகள் அவை மற்றும் இந்திய அரசாங்கத்தின் நிதியுதவியுடன் செய்யப்பட்ட மைசூர் மக்கள்தொகை ஆய்வின் முதன்மை ஆய்வாளராக சந்திரசேகரன் இருந்தார். இது வளரும் நாட்டில் கருத்தடை பயன்பாடு உள்ளிட்ட கருவுறுதல் தொடர்பான தகவல்களை சேகரிப்பதிலும், கருவளக் காரணிகள் குறித்த பகுப்பாய்வுகளுக்கு அத்தகைய தரவுகளைப் பயன்படுத்தலாம் என்பதை நிரூபிப்பதிலும் ஒரு முன்னோடி கணக்கெடுப்பாகும். இந்தியாவில் பார்சிகளின் மக்கள்தொகை குறைதல் மற்றும் வங்காள பெண்களின் இனப்பெருக்க முறைகள் குறித்தும் ஆராய்ந்தார்.  

சந்திரசேகரன் இந்தியாவில் குடும்பக் கட்டுப்பாடு கொள்கையை தீவிரமாக ஊக்குவிப்பவராக இருந்தார். மேலும் குறைந்தபட்சம் ஒரு சந்தர்ப்பத்திலாவது மறைந்த இந்தியப் பிரதமர் ஜவகர்லால் நேருவுக்கு மக்கள்தொகை குறைத்தல் தொடர்பான விஷயங்களில் ஆலோசனை வழங்கினார்.
# சுபாசு சிங் (2025)



**சுபாசு சிங்** (*SUBHASH SINGH*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கோபால்கஞ்ச் மாவட்டத்தினைச் சேர்ந்தவர். சுபாசு சிங் 1993ஆம் ஆண்டு கோபால்கஞ்சில் உள்ள உருது கல்லூரியில் இடைநிலை கல்வியினை முடித்துள்ளார். பாரதிய ஜனதா கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் கோபால்கஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2025
# இராம்சேவக் சிங் குசுவாகா



**இராம்சேவக் சிங் குசுவாகா** (Ramsewak Singh Kushwaha) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவார் ஐக்கிய ஜனதா தளம் அரசியல் கட்சியின் உறுப்பினர் ஆவார்.  

## வாழ்க்கை
### இளமை
இராம்சேவாக் சிங் இவர் உச்சககான் சட்டமன்றத் தொகுதிக்கு உட்பட்ட அசுனந்த் தோலா கிராமத்தில் வசிப்பவர். சிங் பீகாரின் கொய்ரி இனக்குழுவினைச் சேர்ந்தவர். இவர் இளநிலை மருத்துவம், முதுநிலை மருத்துவம் படங்களைப் பெற்றுள்ளார். அரசியலில் சேருவதற்கு முன்பு, இவர் மருத்துவராக இருந்தார்.  

### அரசியல்
இராம்சேவக் சிங் குசுவாகா பீகார் சட்டப்பேரவைத் தேர்தலில் தொடர்ச்சியாக ஐந்து முறை சட்டமன்ற உறுப்பினராக பணியாற்றியுள்ளா. இவர் கதுவா சட்டமன்றத் தொகுதியினைப் பிரதிநிதித்துவப்படுத்தி, 2019ஆம் ஆண்டில் நிதீசு குமார் அரசாங்கத்தில் முதல் முறையாக அமைச்சரானார். இதற்கு முன்பு, இவர் ஆளும் ஐக்கிய ஜனதா தளத்தின் தலைமைக் கொறடாவாக இரண்டு முறை பதவி வகித்துள்ளார். சட்டமன்ற உறுப்பினராக ஆவதற்கு முன்பு, பாலேசுரா ஊராட்சியின் தலைவராகவும் இருந்துள்ளார். முகியா தேர்தலில் வெற்றி பெற்ற பிறகு, இவர் முதல் முறையாக கதுவா சட்டப்பேரவைத் தொகுத்யிலிருந்து நிதீசு குமாரின் ஐக்கிய ஜனதா தளக் கட்சியின் சின்னத்தில் போட்டியிட்டு வெற்றிபெற்றார். இதைத் தொடர்ந்து பீகார் சட்டமன்ற உறுப்பினர் பதவிக்கு இவர் தொடர்ச்சியாக நான்கு தேர்தல் வெற்றிகளைப் பெற்றார்.  

2001ஆம் ஆண்டில் கதுவா சட்டமன்றத் தொகுதியின் பலேசுரா பஞ்சாயத்தின் தலைவர் முகியா பதவிக்கு போட்டியிடுவதன் மூலம் சிங் தனது அரசியல் வாழ்க்கையைத் தொடங்கினார். இவர் முகியா தேர்தலில் 170 வாக்குகள் வித்தியாசத்தில் வெற்றி பெற்றார். முதல் முறையாக பிப்ரவரி 2005இல், பீகார் சட்டமன்றத்திற்கு 7,700 வாக்குகள் வித்தியாசத்தில் ஐக்கிய ஜனதா தளம் சார்பில் வெற்றி பெற்றார். இதே ஆண்டு நவம்பரில் நடைபெற்ற இடைத்தேர்தலில், இவர் மீண்டும் 8,000 வாக்குகள் வித்தியாசத்தில் வெற்றி பெற்றார். 2010 தேர்தலில் 22,000 வாக்குகள் வித்தியாசத்தில் வெற்றி பெற்றார். பின்னர் 2015ஆம் ஆண்டில், மாநில சட்டமன்ற தேர்தலில் 23,000 வாக்குகள் வித்தியாசத்தில் நான்காவது முறையாக வெற்றி பெற்றார். மீண்டும் ஐந்தாவது முறையாக 2025ஆம் ஆண்டு நடைபெற்றத் தேர்தலிலும் போட்டியிட்டு வெற்றிபெற்றுள்ளார்.  

2005ஆம் ஆண்டில், கதுவா சட்டமன்றத் தொகுதி மிர்கஞ்ச் சட்டமன்றத் தொகுதி என்று அழைக்கப்பட்டது. 2010இல் எல்லை வரையறை நடைமுறைக்குப் பிறகு, மிர்கஞ்ச் தொகுதி அந்த வகையில் இல்லாமல் போனது. சிங் 2005ஆம் ஆண்டில் மிர்கஞ்ச் சட்டமன்றத் தொகுதியிலிந்து முதல் சட்டமன்றத் தேர்தலிலும், அந்த ஆண்டின் பிற்பகுதியில் ஒரு இடைத்தேர்தலிலும் வெற்றி பெற்றார், மேலும் இது கதுவா என்று மறுபெயரிடப்பட்டதைத் தொடர்ந்து, இதே தொகுதியிலிருந்து தொடர்ச்சியாக நான்கு வெற்றிகளைப் பெற்று மேலும் இரண்டு தேர்தல்களில் வெற்றி பெற்றார். இவரது அரசியல் சாதனைகள் காரணமாக, இவர் 2019இல் சமூக நலத்துறை அமைச்சராக நியமிக்கப்பட்டார்.  

2025 பீகார் சட்டப்பேரவைத் தேர்தலில், இராச்டிரிய ஜனதா தளத் தலைவர் இராஜேசு சிங் குசுவாகாவிற்ற்கு எதிராக ஐக்கிய ஜனதா தளம் மீண்டும் இவரை நிறுத்தியது. இந்தத் தேர்தலில், கோபால்கஞ்ச் மாவட்டத்தின் கதுவா சட்டமன்றத் தொகுதியிலிருந்து மூன்றாவது முறையாக வெற்றி பெற்றார்.
# டோங், அருணாச்சலப் பிரதேசம்


**டோங்** (*Dong*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள அஞ்சாவ் மாவட்டத்தின் வடகிழக்கில், சீனா-மியான்மர் பன்னாட்டு எல்லையை ஒட்டி, மலை உச்சியில் அமைந்த குக்கிராமம் ஆகும்.இந்தியாவின் வடகிழக்குக்கோடியில் அமைந்த டோங் கிராமத்தில் தான், இந்தியாவில் முதன்முதலாக சூரியோதம் காணப்படுகிறது. டோங் கிராமம் லோகித் ஆற்றின் கிழக்குக் கரையில் அமைந்துள்ளது.  
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, டோங் கிராமத்தில் 4 குடியிருப்புகளும், 15 குடியிருப்பாளர்களும் உள்ளனர். இக்கிராமத்தில் வாழும் மிஷ்மி மக்கள் பௌத்த சமயத்தைப் பின்பற்றுகின்றனர்..  

## வேளாண்மை
இக்கிராமத்தின் முதன்மை வேளாண்மைத் தொழில் நெல் மற்றும் மக்காச் சோளம் பயிரிடுதல் ஆகும். மேலும் பன்றி, கோழி வளர்ப்புத் தொழில்களில் ஈடுபட்டுள்ளனர்.  
## சுற்றுலா
இந்தியாவில் முதலில் சூரியோதம் நிகழும் கிராமம் என்பதால், இக்கிராமத்தை *உதய சூரியனின் நிலம்* என்று அழைக்கப்படுகிறது. 29 டிசம்பர் 2025 முதல் 2 சன்வரி 2025 முடிய ஆண்டுதோறும் இக்கிராமத்தில் *டோங் சூரியோதம் விழா* கொண்டாடப்படுகிறது.  

## போக்குவரத்து
இக்கிராமம் வழியாகச் செல்லும் மெக்மோகன் கோடு பன்னாட்டு எல்லையை ஒட்டி நீளத்திற்கு மாகோ-திங்பு-விஜயநகர் பகுதிகளை இணைக்கும் எல்லைப்புற நெடுஞ்சாலைத் திட்டம் செயல்படுத்த திட்டமிடப்பட்டுள்ளது.
# குஹர் மோதி


**குஹர் மோதி** (*Guhar Moti*), மேற்கு இந்தியாவின் குஜராத் மாநிலத்தின் கச்சு மாவட்டத்தில் உள்ள நாராயணன் சரோவர் கிராம ஊராட்சியில், நாராயணன் சரோவர் நீர்த்தேக்கத்தின் அருகில் அமைந்த கிராமம் ஆகும். இதனருகில் நாராயணன் சரோவர் மற்றும் கோடேஷ்வர் கிராமங்கள் உள்ளது.  

## சிறப்பு
இந்தியாவின் மேற்கு கோடியில் அமைந்த குஹர் மோதி கிராமத்தில் இறுதியாக சூரிய அஸ்தமனம் இடம் ஆகும்.  
## மக்கள் தொகை பரம்பல்
2011ஆம் ஆம் ஆண்டின் கணக்கெடுப்பின்படி, குஹர் மோதி கிராமம் 42 குடியிருப்புகளும், 195 மக்கள் தொகையும் கொண்டுள்ளது.
# கே. சி. ரன்ரெம்சங்கி


1986 ஆம் ஆண்டில் இவரது குடும்பம் அய்சாலுக்குக் குடிபெயர்ந்தபோது, ஒரு பாடகராக தனது பாடும் வாழ்க்கையைத் தொடங்கியதாக அனைத்திந்திய வானொலிக்கு அளித்த ஒரு பேட்டியில் தெரிவித்தார். காடுகளை எரித்தபின் எஞ்சியுள்ளவைகளை சுத்தம் செய்தல் என்ற (ஜம் நடவடிக்கை எனப்படும்) கடினமான செயல்பாடு முடிந்தபின், சாப்ச்சர் கட் திருவிழா நிகழ்த்தப்படும்.  

## விருதுகள்
50 க்கும் மேற்பட்ட பாடலகளை பாடி பதிவு செய்துள்ளார். கலை மற்றும் கலாச்சாரத்திற்கு இவர் செய்த பங்களிப்பிற்காக இவருக்கு 2023 ஆம் ஆண்டில் இந்தியக் குடியரசுத் தலைவர் ராம் நாத் கோவிந்த் அவர்களால் பத்மசிறீ கௌரவம் வழங்கப்பட்ட்டது. நவம்பர் 2023 இல் மிசோரம் பல்கலைக்கழகம் இவருக்கு கௌரவ முனைவர் பட்டம் வழங்கியது.  

2017 ஆம் ஆண்டில் சங்கீத நாடக அகாதமி விருது இவருக்கு வழங்கப்பட்டது.
# கோடேஷ்வர்



**கோடேஷ்வர்** (*Koteshwar*), மேற்கு இந்தியாவின் குஜராத் மாநிலத்தில், கச்சு மாவட்டத்தில் மேற்கில் அமைந்த சிறு கிராமம் ஆகும். இக்கிராமத்தில் பண்டைய கோடேஷ்வர் சிவன் கோயில் உள்ளது . இக்கிராமம் கோரி கிரீக் கடல் எல்லைக் கோட்டை ஒட்டியுள்ளது. கட்சு மாவட்டத் தலைமையிடமான புஜ் நகரத்திற்கு வடமேற்கே 178 கிலோ மீட்டர் தொலைவில் கோடேஷ்வர் கிராமம் உள்ளது. இதன் அருகில் குஹர் மோதி மற்றும் நாராயணன் சரோவர் கிராமங்கள் உள்ளது.  

சிந்துவில் உள்ள ஹிங்குலாஜ் மாதா சக்தி பீடக் கோவிலை தரிசித்த பக்தர்கள் தங்கள் வழிபாட்டை கோடேஷ்வர் கோயிலில் நிறைவு செய்வதை வழக்கமாகக் கொண்டிருந்தனர்.  

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 2 குடியிருப்புகள் கொண்ட கோடஷ்வர் கிராமத்தின் மக்கள் தொகை 5 ஆகும்.  
## கோடேஷ்வர் கோயில்

## படக்காட்சிகள்

## இதனையும் காண்க
- கோரி கிரீக் கடல் எல்லைக் கோடு
# துங்கபத்ரா நீர்நாய் பாதுகாப்பகம்



**துங்கபத்ரா நீர்நாய் பாதுகாப்பகம்** (*Tungabhadra Otter Conservation Reserve*) இந்தியாவின் முதல் நீர்நாய் பாதுகாப்பு காப்பகம் ஆகும். இது கருநாடகா மாநிலத்தில் விஜயநகர மாவட்டத்தில் அம்பிக்கு அருகில் அமைந்துள்ளது. இந்தக் காப்பகம் பரப்பளவில் துங்கபத்ரா ஆற்றின் குறுக்கே நீண்டுள்ளது. இந்தப் பகுதி ஆற்று நீர் நாயும், மென்மையான ஓடுடைய ஆமைகளுக்கும் நன்கு அறியப்பட்டப் பகுதியாகும்.
# அடகூர்



**அடகூர்** (*Adagoor*) இந்தியாவின் கர்நாடக மாநிலத்தில் உள்ள மைசூர் மாவட்டத்தில் இருக்கும் பெரியபட்டினம் தாலுக்காவில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அடகூரின் மக்கள் தொகை 352 ஆகும். இம்மக்கள் தொகையில் ஆண்கள் எண்ணிக்கை 180 ஆகவும் பெண்கள் எண்ணிக்கை 172 ஆகவும் இருந்தது. அடகூரின் சராசரி கல்வியறிவு விகிதம் 70.37% ஆகும். இது தேசிய சராசரியான 75.36% என்பதை விடக் குறைவாகும். இதில் ஆண்களின் கல்வியறிவு 79.27% ஆகவும் பெண்களின் கல்வியறிவு 61.25% சதவீதமாகவும் இருந்தது. அடகூர் கிராமத்தின் மக்கள் தொகையில் 7.95% பேர் ஆறு வயதுக்குட்பட்டவர்களாக இருந்தார்கள்.
# மிசுடாசினா


**மிசுடாசினா** (*Mystacina*) என்பது வௌவால் குடும்பமான மிசுடாசினிடேவில் உள்ள ஒரே ஒரு பேரினமாகும். இதில் மூன்று அறியப்பட்ட சிற்றினங்கள் உள்ளன. இவற்றில் நியூசிலாந்து குட்டை வால் வௌவால் (*மிசுடாசினா டியூபர்குலாட்டா*) மட்டுமே இன்றும் உயிர்வாழ்வது உறுதிப்படுத்தப்பட்டுள்ளது. நெருங்கிய தொடர்புடைய நியூசிலாந்து பெரிய குட்டைவால் வௌவால் (*மிசுடாசினா ரோபசுடா*) 1965 முதல் உறுதியாகக் காணப்படவில்லை. மேலும் இது அழிந்துவிட்டதாகக் கருதப்படுகிறது. மூன்றாவது சிற்றினமாக, *மிசுடாசினா மியோசெனாலிசு* உள்ளது. இது சுமார் 19-16 மில்லியன் ஆண்டுகளுக்கு முன்பு மத்திய மியோசீனிலிருந்து அறியப்படுகிறது.
# ஆன்டிடார்கசு


***ஆன்டிடார்கசு*** (*Antidorcas*) என்பது மான் பேரினம் ஆகும். இதில் வாழும் துள்ளல் மான் உட்படப் பல புதைபடிவ இனங்கள் அடங்கும்.  

## நவீன வகைப்பாட்டியல்
2013ஆம் ஆண்டில், கேம்பிரிச்சு பல்கலைக்கழகத்தைச் சேர்ந்த ஈவா வெரீனா பார்மன் உள்ளிட்டோர் மூலக்கூறு மற்றும் இழைமணி தரவுகளின் அடிப்படையில் ஆன்டிலோபினி இனக்குழுவின் தொகுதிப்பிறப்பின் திருத்தத்தை மேற்கொண்டனர். துள்ளல் மான், சிவிங்கி மான் (*லிட்டோக்ரானியசு வாலேரி*) ஆகியவற்றை *சைகா* (*சைகா டாடாரிகா*) உடன் சகோதர குழுவாகக் கொண்ட உயிரிக்கிளையினை உருவாக்குகினறன என்பதைக் காட்டினர். *சைகா* மற்றும் துள்ளல் மான் மற்ற ஆன்டிலோபின்களிலிருந்து கணிசமாக வேறுபட்டிருக்கலாம் என்று ஆய்வு சுட்டிக்காட்டியது. 2007 தொகுதிப் பிறப்பு ஆய்வுகள் கூட இரண்டும் ஜெரெனுக்கிற்கு ஒரு உயிரிக்கிளையினை உருவாக்குகின்றன என்று பரிந்துரைத்தது. கீழே உள்ள கிளைவரைபடம் 2013 ஆய்வை அடிப்படையாகக் கொண்டது.  

சிற்றினங்கள்  

- *ஆன்டிடோர்காசு* *மார்சுபியாலிசு* - துள்ளல் மான்
- † *ஆன்டிடோர்காசு ஆசுட்ராலிசு*
- † *ஆன்டிடோர்காசு போந்தி*
- † *ஆன்டிடோர்காசு ரெக்கி*
# கைபோஜியோமைசு



**கைபோஜியோமைசு** (*Hypogeomys*) என்பது மடகாசுகரில் காணப்படும் *நெசோமைடே* குடும்பத்தில் உள்ள கொறித்துண்ணிகளின் பேரினம் ஆகும். மலகாசி இராட்சத எலி (*கைப்போஜியோமைசு ஆன்டிமெனா*) தற்போது அருகிய இனமாகும். இது வரையறுக்கப்பட்ட வரம்பைக் கொண்டுள்ளது. சில ஆயிரம் ஆண்டுகளுக்கு முன்பு இருந்த தொல்லுயிர் எச்சங்களிலிருந்து அறியப்பட்ட மற்றொரு சிற்றினம் *கைபோஜியோமிசு ஆசுட்ராலிசு* ஆகும். *கை. ஆன்டினெமா* நீளமுள்ளது. இது மடகாசுகரில் மிகப்பெரிய கொறித்துண்ணியாக மாறியது. இதே நேரத்தில் *கை. ஆசுட்ராலிசு* சற்று பெரியதாக அளவில் இருந்ததாகத் தெரிகிறது.